Source: https://www.zakonypreludi.sk/zz/1964-151
Timestamp: 2019-03-20 00:50:47+00:00
Document Index: 772489

Matched Legal Cases: ['§ 2', '§ 7', '§ 392', '§ 152', '§ 176', '§ 197', '§ 135']

151/1964 Zb. Vyhláška Ministerstva zdravotníctva a Ministerstva poľnohospodárstva, lesného a vodného hospodárstva... | Aktuálne znenie
151/1964 Zb.
Vyhláška č. 151/1964 Zb.Vyhláška Ministerstva zdravotníctva a Ministerstva poľnohospodárstva, lesného a vodného hospodárstva, ktorou sa vydávajú základné podmienky dodávky farmaceutických výrobkov, výrobkov zdravotníckej techniky, veterinárnych biopreparátov a niektorých laboratórnych prípravkov
Čiastka 65/1964
Platnosť od 01.07.1964 do31.03.1981
Účinnosť od 01.07.1964 do31.03.1981
Zrušený 27/1981 Zb.
Dodávky výrobkov (§ 2 - § 7)
Aktuálne znenie 01.07.1964 - 31.03.1981
Ministerstva zdravotníctva a Ministerstva poľnohospodárstva, lesného a vodného hospodárstva
z 30. júna 1964,
ktorou sa vydávajú základné podmienky dodávky farmaceutických výrobkov, výrobkov zdravotníckej techniky, veterinárnych biopreparátov a niektorých laboratórnych prípravkov
Ministerstvo zdravotníctva a Ministerstvo poľnohospodárstva, lesného a vodného hospodárstva po dohode so zúčastnenými ústrednými orgánmi a po schválení hlavným arbitrom Československej socialistickej republiky ustanovujú podľa § 392 Hospodárskeho zákonníka č. 109/1964 Zb. (ďalej len „zákon“):
a) farmaceutických výrobkov a výrobkov zdravotníckej techniky uvedených v prílohe č. 1,
b) veterinárnych biopreparátov a laboratórnych prípravkov pre veterinárne, humánne a iné účely;
nevzťahuje sa však na dodávky pre vývoz a z dovozu.
Uzavieranie hospodárskych zmlúv (k § 152 a nasl. zákona)
(1) Zmluvy o dodávke veterinárnych biopreparátov a laboratórnych prípravkov pre veterinárne, humánne a iné účely sa uzavierajú, pokiaľ sa organizácie nedohodnú inak, na ročné obdobie. Na dodávky ostatných výrobkov uzavierajú sa na podklade zmlúv o príprave dodávok zmluvy na štvrťročné obdobie.
(2) Odberateľ predkladá dodávateľovi návrh zmluvy (objednávku), členený prípadne na štvrťročia, pri veterinárnych biopreparátoch a laboratórnych prípravkoch najneskôr 45 dní, pri okuliarových sklách, sklách voľnej optiky, okuliarových obrubách najneskôr 75 dní a pri ostatných výrobkoch najneskôr 60 dní pred začiatkom obdobia, v ktorom sa má začať s plnením.
Dodané množstvá výrobkov sa môžu odchyľovať od množstiev dojednaných v zmluve pri galenických výrobkoch a imunobiologických prípravkoch humánnych o ± 10 %, pri liečivých drogách, vitamínových a antibiotických doplnkoch, vitamínových koncentrátoch a okuliarových sklách o ± 5 %.
Minimálne expedičné množstvá (k § 176 zákona)
Minimálne expedičné množstvá výrobkov sú uvedené v prílohe č. 2.
(1) Mesačné dodávky dentálnych prípravkov v štvrťroku možno uskutočniť len pri dodávkach presahujúcich 300 balení jedného druhu a odtieňa. Dodávky nedosahujúce 300 balení jedného druhu a odtieňa sa rozvrhnú rovnomerne na 2 mesačné dodávky a dodávky nedosahujúce 100 balení jedného druhu a odtieňa sa dodajú raz za štvrťrok.
(2) Pri dodávkach vitamínových a antibiotických doplnkov a vitamínových koncentrátov je dodávateľ povinný splniť do 15. dňa každého mesiaca 50 % mesačnej dodávky. Sortiment je povinný splniť do konca každého mesiaca. Pri dodávkach do 7 ton nesmú byť dodacie lehoty tomu istému príjemcovi dlhšie než 30 dní.
(3) Pri dodávkach veterinárnych biopreparátov a laboratórnych prípravkov, ktorých doba použiteľnosti je kratšia než 2 mesiace, sú organizácie povinné dojednať dodacie lehoty s presnosťou, najmenej na 15 dní.
(4) Ak je vzhľadom na tepelné pomery (mrazy alebo horúčavy) odôvodnená obava zo zničenia alebo znehodnotenia výrobkov počas prepravy, je dodávateľ povinný upozorniť na to odberateľa a navrhnúť mu dojednanie novej dodacej lehoty. Ak nemožno tak urobiť, sú organizácie povinné dohodnúť vhodný spôsob prepravy, prípadne inú ochranu dodávaných výrobkov.
Preverovanie plnenia (k § 197 zákona)
(1) Ak nedôjde k dohode o reklamácii do 15 dní po doručení reklamácie dodávateľovi, ponechá si odberateľ jednu vzorku odobratú pri preverovaní plnenia a ostatné vzorky zašle spolu s odpisom zápisnice ihneď na posudok:
a) pri hromadne vyrábaných liečivých prípravkoch - Štátnemu ústavu pre kontrolu liečiv,
b) pri veterinárnych biopreparátoch - Ústrednému štátnemu veterinárnemu ústavu,
c) pri vitamínových a antibiotických doplnkoch a vitamínových koncentrátoch - Ústrednému kontrolnému a skúšobnému ústavu pôdohospodárskemu.
(2) Posudok je záväzný pre obe organizácie a platí pre celú vzorkovanú šaržu. Ak bola reklamácia oprávnená, uhradí náklady spojené s vydaním posudku dodávateľ.
(3) Ak požaduje odberateľ nové bezvadné plnenie, je povinný vrátiť dodávateľovi výrobky vadnej akosti najneskôr do 60 dní odo dňa, keď dostal zprávu o uznaní reklamácie. Ak neuzná dodávateľ reklamáciu, je odberateľ povinný vrátiť mu výrobky najneskôr do 60 dní odo dňa, keď posudok Štátneho ústavu pre kontrolu liečiv bol uverejnený v Zprávach a závadách, vydávaných Ministerstvom zdravotníctva; ak ide o veterinárne biopreparáty, vitamínové a antibiotické doplnky a o vitamínové koncentráty, vráti ich odberateľ dodávateľovi najneskôr do 60 dní odo dňa, keď dostal posudok Ústredného štátneho veterinárneho ústavu, prípadne Ústredného kontrolného a skúšobného ústavu pôdohospodárskeho.
Záručná doba (k § 135 a 198 zákona)
Záručnú dobu určujú technické normy.
Prvý námestník ministra
poľnohospodárstva, lesného a vodného hospodárstva:
inž. Nágr v. r.
Prvý námestník ministra zdravotníctva:
Príloha č. 1 vyhlášky č. 151/1964 Zb.
Zoznam farmaceutických výrobkov a výrobkov zdravotníckej techniky vyrábaných dodávateľskými organizáciami podriadenými Ministerstvu zdravotníctva
Humánne liečivé prípravky
Farmaceutické suroviny, polotovary a galeniká
Krvné deriváty a diagnostické prípravky (rtg kontrast. látky)
Imunobiologické a diagnostické prípravky (séra a očkovacie látky, krvné deriváty, infúzne roztoky atď.)
Humánne dietetické prípravky
Veterinárne dietetické prípravky
Vitamínové a antibiotické doplnky a vitamínové koncentráty pre výkrm zvierat
Krmivá (sušené mycelium)
Antibiotiká na iné než liečebné účely
Technické enzýmy
Výrobky očnej optiky
Ortopedické výrobky a výrobky zdravotníckej techniky
Náplaste a technické pásky
Výlisky z umelých hmôt
Výrobky z technického dentacrylu
Príloha č. 2 vyhlášky č. 151/1964 Zb.
Minimálne expedičné množstvá
Druh výrobku: Minimálne expedičné množstvá pre jedného príjemcu:
Medicinálne vína 50 fliaš
Biokleín 50 balení
Natreté lekárske náplaste
druhy 111-116 100 kusov
ostatné druhy 100 kusov v jednom sortimente
jeden druh 10 kg
združené 100 kg
Cresolum saponatum
balenie 100 g 100 balení
250 g 100 balení
500 g 50 balení
1000 g 20 balení
voľné v sudoch 200 kg
Repudin
balenie 5 g 200 balení
100 g 100 balení
Boroglycerínlanolín
balenie 30 g 200 balení
Ajatin solucio
balenie 50 ml 100 balení
1000 ml 20 balení
Ajatin tinktura
Včelie mlieko 200 ks
Vitamínové a antibiotické doplnky a vitamínové koncentráty bez ohľadu na sortiment 1 t
Okuliarové obruby 200 ks
Slnečné okuliare 100 ks
Ochranné okuliare 100 ks
Ochranné štítky 100 ks